
JONAVOS RAJONO SAVIVALDYBĖS TARYBA

SPRENDIMAS
DĖL VALSTYBĖS TURTO PERĖMIMO SAVIVALDYBĖS NUOSAVYBĖN IR TURTO PERDAVIMO JONAVOS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI JUO PATIKĖJIMO TEISE


2026 m. birželio 25 d. Nr. 1TS-
Jonava

Vadovaudamasi Lietuvos Respublikos vietos savivaldos įstatymo 6 straipsnio 32  punktu ir 15 straipsnio 2 dalies 19 punktu, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu ir 2 dalimi bei 4 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 2 dalies 1 punktu ir 12 straipsnio 5 dalimi, Jonavos rajono savivaldybės taryba  nusprendžia: 
. Perimti Jonavos rajono savivaldybės nuosavybėn valstybės turtą – kelius (gatves), esančius Jonavos rajono savivaldybės Jonavos, Kulvos ir Upninkų seniūnijų teritorijose, kurie yra registruoti savivaldybės apskaitoje ir yra jos valdomi (1 priedas).
. Perduoti šio sprendimo 2 priede nurodytą turtą Jonavos rajono savivaldybės administracijai (įstaigos kodas 188769070) valdyti, naudoti ir disponuoti juo patikėjimo teise savivaldybės savarankiškosios funkcijos – savivaldybių vietinės reikšmės kelių ir gatvių priežiūros, taisymo, tiesimo ir saugaus eismo organizavimo – įgyvendinimui.
Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas; Vilniaus rūmai, Žygimantų g. 2, Vilnius).

JONAVOS RAJONO SAVIVALDYBĖS TARYBAI
AIŠKINAMASIS RAŠTAS PRIE PATIKSLINTO SPRENDIMO PROJEKTO

DĖL VALSTYBĖS TURTO PERĖMIMO SAVIVALDYBĖS NUOSAVYBĖN IR TURTO PERDAVIMO JONAVOS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI JUO PATIKĖJIMO TEISE		


2026 m. birželio 16  d.

Po sprendimo projekto pateikimo 2026 m. birželio 16 d. elektroniniu paštu gavus Vyriausybės atstovų įstaigos pastabas, tikslinamas projektas, išbraukiant 3 punktą, kuriame buvo numatyta „Įgalioti Jonavos rajono savivaldybės merą ir Jonavos rajono savivaldybės administracijos direktorių pasirašyti šio sprendimo 2 punkte nurodyto turto perdavimo – priėmimo aktą“ ir papildant sprendimo projekto preambulę Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 5 dalimi, numatančia, kad „kai nėra asmens, valdančio savivaldybės turtą patikėjimo teise, patikėjimo teisė į perduotą savivaldybės turtą atsiranda nuo sprendimo dėl savivaldybės turto perdavimo patikėjimo teise įsigaliojimo dienos“. Tai yra, pagal 2026 m. birželio 1 d. įsigaliojusias Įstatymo nuostatas, patikėjimo teisės atsiradimo pagrindas šio sprendimo atveju yra savivaldybės Tarybos sprendimas, be to, meras, atsižvelgiant į tame pačiame Įstatyme numatytas patikėjimo teisės nuostatas, nėra turto valdytojas, todėl turtą savivaldybės administracijai patikėjimo teise perduoda Taryba. 

